81/883/ETY: Komission päätös, tehty 14 päivänä lokakuuta 1981, päätöksen 77/190/ETY muuttamisesta yhteisössä raakaöljyn ja öljytuotteiden hintojen tiedottamisen ja neuvottelujen osalta



Virallinen lehti nro L 324 , 12/11/1981 s. 0019 - 0021

Suomenk. erityispainos Alue 12 Nide 2 s. 0050

Espanjank. erityispainos: Luku 12 Nide 4 s. 0031

Ruotsink. erityispainos Alue 12 Nide 2 s. 0050

Portugalink. erityispainos: Luku 12 Nide 4 s. 0031



KOMISSION PÄÄTÖS, tehty 14 päivänä lokakuuta 1981, päätöksen 77/190/ETY muuttamisesta yhteisössä raakaöljyn ja öljytuotteiden hintojen tiedottamisen ja neuvottelujen osalta (81/883/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä 4 päivänä toukokuuta 1976 annetun neuvoston direktiivin 76/491/ETY () ja erityisesti sen 7 artiklan, ottaa huomioon 26 päivänä tammikuuta 1977 tehdyn päätöksen 77/190/ETY () direktiivin 76/491/ETY täytäntöönpanosta, sekä katsoo, että markkinarakenteessa tapahtuneiden muutosten vuoksi on tehtävä muutoksia päätöksen 77/190/ETY liitteessä olevaan kyselylomakkeeseen 3, ja hankintaehtojen muutokset saattavat edellyttää, että jäsenvaltioihin maahantuotujen öljytuotteiden määriä koskevat tiedot eritellään sen mukaan, ovatko tuotteet yhteisöstä vai sen ulkopuolelta, ON ANTANUT TÄMÄN PÄÄTÖKSEN: 1 artikla Korvataan päätöksen 77/190/ETY liitteessä oleva taulukko 3 tämän päätöksen liitteessä olevalla taulukolla. 2 artikla Komissio voi hankintaehtojen muuttuessa ja arvioidakseen markkinatilannetta määrätä, että taulukossa 3 määrätyt tiedot eritellään sen mukaan, ovatko tuotteet yhteisöstä vai sen ulkopuolelta. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1981. Komission puolesta Étienne DAVIGNON Varapuheenjohtaja ()() >TAULUKON PAIKKA> Taulukkoa 3 koskevia huomautuksia MAAHANTUOTUJEN ÖLJYTUOTTEIDEN HINNAT Jokainen riveistä 1 P7 koskee tietyn kolmannesta maasta tai yhteisön toisesta jäsenvaltiosta maahantuodun öljytuotteen tietoja kyseiseltä neljännesvuodelta, lukuun ottamatta raakaöljyä, joka on kauttakulkumatkalla toisiin jäsenvaltioihin tai jonka määräpaikkana on kolmas maa. Öljytuotteilla tarkoitetaan aineita, joiden kansainvälisillä markkinoilla tai jokaisessa jäsenvaltiossa sovellettavat tekniset eritelmät kuuluvat rivien 1 P7 jonkin nimikkeen alle. Maahantuodulla kokonaismäärällä tarkoitetaan konossementeissa olevien määrien ja jokaisen tuotteen maahantuontiin liittyvistä vastaavista asiakirjoista saatujen määrien kokonaismääriä ilmaistuna tonneissa ja pyöristettynä lähimpään tuhanteen tonniin. Keskimääräisillä hinnoilla neljännesvuoden keskimääräisiä määrien mukaisesti painotettuja hintoja. Maahantuontihinta lasketaan vapaasti purkaussatamassa tai vapaasti rajalla eli siitä hetkestä alkaen, jolloin tuotteet tulevat ilmoituksen tekevän valtion tullilainsäädännön alaiseksi. Maahantuontiarvoihin kuuluvat fob-hinta, kuljetuskustannukset, vakuutusten kokonaismäärä sekä tietyt purkaustoimintoihin liittyvät kustannukset. Tuontihintoihin ei lueta tuotteita mahdollisesti koskevia tulleja ja veroja eikä mitään kustannusosia, jotka vaikuttavat tuotteisiin niiden satamassa purkamisen tai rajan ylittämisen jälkeen. Hintavaihtelulla tarkoitetaan hintamerkintöjä, jotka esitetään vaihteluvälin muodossa ottamalla hintasarjan kahta rajadesiiliä edustavat luvut. Keskimääräiset hinnat ja hintavaihtelu ilmaistaan US-dollareina tonnilta; ne lasketaan virallisten markkinavaluuttakurssien mukaan (). Luvut pyöristetään lähimpään US-senttiin. Neljännesvuoden keskimääräinen valuuttakurssi ilmoitetaan taulukon 3 alareunassa. Maahantuotujen öljytuotteiden määriä ja hintoja koskevat tiedot on merkittävä eriteltyinä liiketoimen mukaisesti (tytäryhtiöt ja muut yhtiöt) ja tarvittaessa alkuperän mukaisesti (ETY tai sen ulkopuolinen maa). Jäsenvaltiot toimittavat taulukon 3 komissiolle viimeistään seuraavina päivämäärinä: P tiedot 1 päivän tammikuuta ja 31 päivän maaliskuuta väliseltä ajalta vuosittain seuraavan toukokuun 15 päivänä; P tiedot 1 päivän huhtikuuta ja 30 päivän kesäkuuta väliseltä ajalta vuosittain seuraavan elokuun 15 päivänä; P tiedot 1 päivän heinäkuuta ja 30 päivän syyskuuta väliseltä ajalta vuosittain seuraavan marraskuun 15 päivänä; P tiedot 1 päivän lokakuuta ja 31 päivän joulukuuta väliseltä ajalta vuosittain seuraavan vuoden helmikuun 15 päivänä. () Julkaistaan päivittäin Euroopan yhteisöjen virallisessa lehdessä. () EYVL N:o L 140, 28.5.1976, s. 4 () EYVL N:o L 61, 5.3.1977, s. 34